Vinger Rotaryklubb

**Referat fra møte 13.09.2016**

President Werner ønsket velkommen og vi klappet for Knut Eker som hadde hatt bursdag.

**3-minutter:**

Finn Gjems fortsatte fra forrige tirsdag: Den stjålne bilen hans var funnet igjen i Karlstad.

Han har fortsatt like store vanskeligheter med å få kontakt med politiet. Han fortalte om sin lovende 2-årige travhest, Granli Scott. Den vant nylig et travløp for 2-åringer på Biri.

**3-minutter:**

Iren Carlstrøm fortalte om en av sine mange engasjementer. Hun har sammen med mannen startet et overnattingstilbud på Gjestegården. Det heter Kongsvinger Budgett Hotell og er et billig overnattingstilbud. De har ingen kafeteria, men benytter de lokalene til konferanser og selskap.

Frokosten får de levert fra Promenaden. De har hatt bra belegg første uka.

**3 minutter:**

Bjørn Unneland fortalte at 21 hadde meldt seg til fotballkampen på Gjemselund neste uke! Det var bra. Han minnet ellers om Operaturen i mars med påmeldingsfrist 20. september.

**3-minutter:**

Hilde Nygaard fortalte om vår utvekslingsstudent, Felipe, som hadde bodd hos dem noen dager nå. Han hadde aldri vært med på bærplukking før, men det likte han!

**Egoforedrag av Trond Erik Bråthen**

Trond Erik fortalte fra et innholdsrikt 49 år langt liv. Han startet med familien og om oppveksten på Magnor. Han er gift med Grethe og de har tre barn.

Han har alltid vært interessert i idrett og prøvde ut et meget allsidig idrettsliv i ungdommen. Han endte opp med sykling og holder fremdeles på med Birken – der han har 20 starter til nå.

Etter videregående på Øvrebyen gikk han på Befalsskolen for Feltartilleriet, så var det 2 år økonomistudier på Gjøvik – så BI på Skedsmo – og en mastergrad på Handelshøyskolen.

Etter 1991 har han hatt en allsidig og interessant yrkeskarriere: Hydro Aluminium på Magnor, Walbro Automotiv på SIVA der de produserte bensintanker for Volvo i ei oppgangstid med overmodige investeringer, Hydro Al. Fundo på Charlottenberg med tysk ledelsesmodell, Sykehuset Innlandet og

fra 2007 IBAS, Kongsvinger.

Han har styreverv i Eskoleia, Kongsvinger i IBAS` datterselskaper og i Kil håndball.

Etter problematiske nedturer for Kil Håndball tok han på seg å være styreleder der – og er det fremdeles, mens Grethe er sportslig leder.

Kil håndball har en omfattende virksomhet og stiller nå med hele 29 lag.

Grethe og Trond Erik fikk Kongsvingers Trivselspris i 2012.

Trond Erik er frimurer fra 2004 og medlem i Vinger Rotary siden 2015.

Referent: Halvor Noer